اسلام آباد : بلوچستان آن بلوچستان عوامی پارٹی آن پد ایلو راہشونک ہم پیپلزپارٹی ٹی اوار مننگ نافیصلہ کریر‘ بلوچستان نامسکوہی وزیرخزانہ میر عاصم کرد گیلو پیپلزپارٹی ٹی ہنا‘ سینٹ اٹ چیف وہپ و سیکرٹری فنانس سینیٹر سلیم مانڈوی والا تون مسکوہی وزیر خزانہ میر عاصم کرد گیلو اوڑدہی کرے‘ اوڑدہی نا وخت آ پارٹی نا صوبائی صدر میر چنگیز جمالی ہم ساڑی ئس۔ پیپلز پارٹی نا بنجائی راہشون سینیٹر سلیم مانڈی والا پارینے کہ میر عاصم کرد گیلو ءِ پارٹی ٹی بخیرٹ پانہ۔ پیپلزپارٹی مدام بلوچستان نا حق آتیکن جنگ تسنے۔ مسکوہی صدر آصف علی زرداری مدام صوبہ نا حق آتاہیت ءِ کرینے و بلوچستان پیکیج ہم تسنے۔
(آن لائن)
